CELEX: 32020R0128
Language: el
Date: 2019-11-25 00:00:00
Title: Κατ’ εξουσιοδότηση κανονισμός (ΕΕ) 2020/128 της Επιτροπής της 25ης Νοεμβρίου 2019 σχετικά με την τροποποίηση του παραρτήματος II του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων

31.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 27/6
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/128 ΤΗΣ ΕΠΙΤΡΟΠΗΣ
         της 25ης Νοεμβρίου 2019
         σχετικά με την τροποποίηση του παραρτήματος II του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 του Συμβουλίου (1), και ιδίως το άρθρο 5 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το άρθρο 4 του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου καθορίζει τα κριτήρια για τη χορήγηση δασμολογικών προτιμήσεων στο πλαίσιο του γενικού καθεστώτος του συστήματος γενικευμένων προτιμήσεων («ΣΓΠ»).
                  
               
                     (2)
                  
                  
                     Το άρθρο 4 παράγραφος 1 στοιχείο α) του κανονισμού (ΕΕ) αριθ. 978/2012 ορίζει ότι μια χώρα που έχει χαρακτηριστεί από την Παγκόσμια Τράπεζα ως χώρα υψηλού ή μέσου-υψηλού εισοδήματος επί τρία συναπτά έτη δεν θα πρέπει να επωφελείται από το γενικό καθεστώς του ΣΓΠ.
                  
               
                     (3)
                  
                  
                     Ο κατάλογος των δικαιούχων χωρών του ΣΓΠ που αναφέρεται στο άρθρο 1 παράγραφος 2 στοιχείο α) του κανονισμού (ΕΕ) αριθ. 978/2012 καθορίζεται στο παράρτημα II του εν λόγω κανονισμού. Σύμφωνα με το άρθρο 5 παράγραφος 2 του κανονισμού (ΕΕ) αριθ. 978/2012, η Επιτροπή θα πρέπει να αναθεωρεί το παράρτημα II έως την 1η Ιανουαρίου κάθε έτους, προκειμένου να τροποποιεί το καθεστώς των χωρών που περιλαμβάνονται στον κατάλογο, σύμφωνα με τα κριτήρια του άρθρου 4.
                  
               
                     (4)
                  
                  
                     Σύμφωνα με το άρθρο 5 παράγραφος 2 σημείο α) του κανονισμού (ΕΕ) αριθ. 978/2012, πρέπει να παρέχεται επαρκής χρόνος στη δικαιούχο χώρα του ΣΓΠ και στους οικονομικούς παράγοντες για εύρυθμη αλλαγή του καθεστώτος ΣΓΠ της χώρας. Ως εκ τούτου, το καθεστώς του ΣΓΠ θα πρέπει να συνεχιστεί, για μια περίοδο ενός έτους από την ημερομηνία έναρξης ισχύος της μεταβολής του καθεστώτος μιας χώρας δυνάμει του άρθρου 4 παράγραφος 1 στοιχείο α) του κανονισμού (ΕΕ) αριθ. 978/2012.
                  
               
                     (5)
                  
                  
                     Το Ναουρού, η Σαμόα και η Τόνγκα χαρακτηρίστηκαν από την Παγκόσμια Τράπεζα ως χώρες μέσου-υψηλού εισοδήματος το 2017, το 2018 και το 2019. Κατά συνέπεια, οι εν λόγω χώρες δεν πληρούν πλέον τις προϋποθέσεις υπαγωγής στο καθεστώς ΣΓΠ βάσει του άρθρου 4 παράγραφος 1 στοιχείο α) και θα πρέπει να διαγραφούν από το παράρτημα II του κανονισμού (ΕΕ) αριθ. 978/2012. Το καθεστώς του ΣΓΠ για τις εν λόγω χώρες θα πρέπει να συνεχιστεί, για μια περίοδο ενός έτους από την ημερομηνία έναρξης ισχύος της απόφασης για τη διαγραφή των εν λόγω χωρών από το παράρτημα II του κανονισμού (ΕΕ) αριθ. 978/2012. Ως εκ τούτου, για λόγους απλούστευσης και ασφάλειας δικαίου, το Ναουρού, η Σαμόα και η Τόνγκα θα πρέπει να διαγραφούν από το παράρτημα II με ισχύ από την 1η Ιανουαρίου 2021,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα II του κανονισμού (ΕΕ) αριθ. 978/2012, οι ακόλουθες χώρες και οι αντίστοιχοι αλφαβητικοί κωδικοί διαγράφονται από τις στήλες Α και Β, αντίστοιχα:
            
               
                           «NR
                        
                        
                           Ναούρου
                        
                     
                           WS
                        
                        
                           Σαμόα
                        
                     
                           TO
                        
                        
                           Τόνγκα»
                        
                     
         
         
            Άρθρο 2
            Ο παρών κανονισμός αρχίζει να ισχύει την 1η Ιανουαρίου 2020.
            Το άρθρο 1 εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  Κανονισμός (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (ΕΕ L 303 της 31.10.2012, σ. 1).